Comisia Europeană va impune de joi taxe vamale pentru vehiculele electrice importate din China
Tarifele vamale de până la 35,3% ale UE impuse producătorilor chinezi de vehicule electrice pe baterii (BEV) vor intra în mod definitiv în vigoare joi, a informat Comisia Europeană (CE) într-un document postat online, transmite DPA, preluată de Agerpres. Taxele se vor aplica timp de cinci ani, în plus față de tarifele vamale standard de 10% aplicate de UE la mașinile importate.